છેલ્લા ચાર દિવસથી આ માર્ગ પર સર્જાયેલી કપરી પરિસ્થિતિ ના કારણે સંપર્ક વિહોણા ખેડૂતો પોતાના ખેતરમાં વાવેતર પણ કરી શક્યા નથી. પંથકમાં સારો વરસાદ થવા છતાં આશરે 1500 વિધા જેટલી જમીનમાં બિસ્માર રસ્તા ના કારણે વાવેતર થઈ શકયુ નથી. અહીંના વાડી વિસ્તારના ખેડૂતો નો શહેર ને જોડતો એકમાત્ર આ રસ્તો હોવાથી શાકભાજી, ત્રોફા અને દૂધ પણ શહેરમાં લાવી શક્યા નથી. આ રીતે રસ્તાના પ્રતાપે ખેડૂતોનું લાખો રૂપિયાનું નુકસાન થયું છે. આ સંજોગોમાં અહીંયા જો કોઈ ગંભીર રીતે બીમાર થઈ જાય કે મરણ પામે તો કેવી પરિસ્થિતિ ઉભી થાય તે કલ્પી શકાય નહીં.